Държавен вестник, бр. 54, 2002 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  54
Чл. 82. (1) Временната закрила се постано-
вява със срок до една година.
(2) Временната закрила може да бъде про-
дължавана с акт на Министерския съвет за срок
до една година.
(3) Временната закрила се прекратява с из-
тичането на срока, за който е постановена.
(4) Министерският съвет може да прекра-
ти временната закрила по предложение на
председателя на Държавната агенция за бе-
жанците при отпадане на причините за не-
йното постановяване.
Чл. 83. Временният оперативен орган изгот-
вя план за действие, като изпълнението му се
осъществява в сътрудничество с представителя
на Върховния комисар на Организацията на
Обединените нации за бежанците, Международ-
ната организация по миграцията, Българския
Червен кръст и други международни и българ-
ски неправителствени организации.
Г л а в а  с е д м а
СЪДЕБЕН КОНТРОЛ
Раздел I
Обжалване на решенията в ускореното
производство
Чл. 84. (1) Решенията по чл. 70, ал. 1, т. 1 и 2
може да се обжалват в 7-дневен срок от връчва-
нето им пред съответния окръжен съд по местоп-
ребиваването на чужденеца, търсещ закрила.
(2) Жалбата по ал. 1 се подава в писмен вид
чрез съответното териториално поделение на
Държавната агенция за бежанците, което неза-
бавно изпраща жалбата на съда заедно с лично-
то дело. В 3-дневен срок от постъпването на
жалбата съдът образува делото.
(3) Подадената жалба спира изпълнението
на решението.
Чл. 85. (1) Окръжният съд разглежда жал-
бата в открито заседание с призоваване на стра-
ните и се произнася с решение в срок до един
месец от образуването на делото. В тези случаи
страните трябва да бъдат призовани най-късно
три дни преди заседанието.
(2) Когато съдът отмени обжалваното реше-
ние и върне делото със задължителни указания
за ново решаване, интервюиращият орган в
ускореното производство е длъжен да вземе ново
решение в срока по чл. 70, ал. 1.
(3) Когато съдът потвърди обжалваното ре-
шение, то се привежда в изпълнение.
(4) Решението на окръжния съд не подлежи
на касационно обжалване.
Чл. 86. За неуредените в този раздел случаи
се прилагат съответните разпоредби на Закона
за административното производство и Граждан-
ския процесуален кодекс.
Раздел II
Обжалване в общото производство
Чл. 87. Решенията по чл. 75, ал. 1, т. 2 и 4,
чл. 78 и отказът по чл. 34, ал. 2 подлежат на об-
жалване пред Върховния административен съд
в 14-дневен срок от връчването им.
Чл. 88. Жалбата се подава чрез председателя
на Държавната агенция за бежанците. Подаде-
ната жалба спира изпълнението на решението.
Чл. 89. В 3-дневен срок от получаването на
жалбата председателят на Държавната агенция
за бежанците изпраща жалбата и личното дело
на Върховния административен съд.
Чл. 90. (1) Върховният административен съд
разглежда жалбата в срок до един месец в отк-
рито заседание с призоваване на страните.
(2) Когато Върховният административен съд
отмени обжалваното решение и върне личното
дело със задължителни указания за ново реша-
ване, председателят на Държавната агенция за
бежанците е длъжен да вземе ново решение в
срок 14 дни.
(3) Решението на съда подлежи на касаци-
онно обжалване.
Чл. 91. За неуредените в този раздел случаи
се прилагат разпоредбите на Закона за адми-
нистративното производство, Закона за Върхов-
ния административен съд и Гражданския про-
цесуален кодекс.
Чл. 92. Производствата по реда на тази гла-
ва се освобождават от държавни такси и запла-
щане на други разноски.
Г л а в а  о с м а
АДМИНИСТРАТИВНОНАКАЗАТЕЛНА
ОТГОВОРНОСТ
Чл. 93. (1) Наказва се с глоба от 20 до 100 лв.
чужденец, търсещ закрила, който:
1. без основателна причина не изпълни раз-
пореждане на длъжностно лице, свързано с
производството за предоставяне на закрила;
2. наруши правилата за вътрешния ред в
транзитните, регистрационно-приемателните и
интеграционните центрове.
(2) Наказва се с глоба от 50 до 200 лв. чужде-
нец, търсещ закрила, който:
1. загуби, повреди или унищожи издадено-
то му от Държавната агенция за бежанците
временно удостоверение на бежанец или вре-
менно удостоверение на бежанец в ускорено
производство;
2. напусне без разрешение адреса, посочен
от Държавната агенция за бежанците;
3. повреди или унищожи предоставени му за
ползване вещи.
(3) Когато нарушенията по ал. 1 и 2 са из-
вършени повторно, наказанието е:
1. глоба от 20 до 200 лв.—за нарушение по ал. 1;
2. глоба от 50 до 300 лв.—за нарушение по ал. 2.
(4) В случаите по ал. 2, т. 3 нарушителят зап-
лаща и стойността на унищожената вещ.
Чл. 94. Чужденец, който не изпълни задъл-
жението си по чл. 58, ал. 5, се наказва с глоба от
20 до 100 лв.
Чл. 95. (1) Нарушенията по този закон се
констатират с актове, съставени от длъжнос-
тни лица в Държавната агенция за бежанци-
те, определени със заповед на председателя є,
а за нарушения по чл. 93, ал. 2, т. 1—и от ор-